Folia et flos aperiens

---

**Plantae** — Angiospermae

Eudicotyledones   
Asteridae   
Ordo : Ericales   
Familia : Lecythidaceae   
Genus : *Barringtonia*   
Species : ***B. asiatica***   
*Barringtonia asiatica*   
(L.) Kurz  
Conservationis status

LR/lc  
  
  
Vigens (IUCN 2.3)
Synonyma
*Barringtonia speciosa* J. R. Forst. & G. Forst

***Barringtonia asiatica*** est species *Barringtoniae* in salinis litorum tropicorum habitationibus et insulis oceanorum Indici et Pacifici occidentalis, a Zanzibar ad Taivaniam, Philippinas, Novam Caledoniam, et Vitios, et ad Samoam, Tongam, et Micronesiam endemica, et in Havaios introducta (Whistler 1992:21). Vulgo appellatur "fructus quadratus" quia pyxiformem producit fructum (Thiel & Gutow 2004).

Imago ex libro *Flora de Filipinas*
Fructus immaturus, pugni magnitudine
Flos super solum
Species est parva ad media arbor, quae a 7 ad 25 m crescit. Folia sunt angusta obovataque, 20–40 cm longa et a 10 ad 20 cm lata. Fructus, sicut supra dictus, habet latera quae res cruciformes diagonaliter prominent. Fructus est 9–11 cm diametro, ubi crassa spongiosaque caro fibrosa singulare semen 4–5 cm diametro contegit.

Fructus, levissimi et aquam salsam maxime resistentes, disperguntur similiter ut *Cocos nucifera* (Tsou et Mori 2002), a fluctu oceanico, ubi innantes quindecim annos possunt superesse (Thiel & Gutow 2004). *Barringtonia* fuit una ex primis plantis quae insulam Anak Krakatau coloniam deducit cum hic mons ignifer post eruptionem Krakatau apparuisset. Semina, ad litus lata et a pluvia madefacta, germinant.

Omnes arboris partes sunt venenosae, et venena saponina comprehendunt.

Flores, magni et rosei-albi, forma sicut *pompom,* odorem dulcissimum suavissimumque emittunt ad attrahendos vespertiliones et heterocera, quae flores noctu pollinant.

In Samoa et Samoa Americana, infusio seminis rasi ad cutis ulcera (Samoane: *papala*) aliquando adhibetur (Whistler 1996:69).

Notae
-----

1. ↑  Germplasm Resources Information Network: *Barringtonia asiatica*
2. 1 2 3  Sungei Buloh Wetlands Reserve (Singapore): *Barringtonia asiatica*
3. ↑   Flora of China: *Barringtonia asiatica.*

Bibliographia
-------------

* Thiel, M. et L. Gutow. 2004. "The ecology of rafting in the marine environment. I." *Oceanography & Marine Biology: An Annual Review* 42:181–263. Doi=10013/epic.20198.d001 [*nexus deficit*]
* Tsou, C.-H. et S. A. Mori. 2002. "Seed coat anatomy and its relationship to seed dispersal in subfamily Lecythidoideae of the Lecythidaceae (The Brazil Nut Family)." *Botanical Bulletin of Academia Sinica* 43:37–56. [*nexus deficit*]
* Whistler, W. Arthur. 1992. *Flowers of the Pacific Island Seashore: A Guide to the Littoral Plants of Hawai'i Tahiti Samoa Tonga Cook Islands Fiji and Micronesia.* Honolulu: Isle Botanica. ISBN 0-8248-1528-9.
* Whistler, W. Arthur. 1996. *Samoan Herbal Medicine.* Honolulu: Isle Botanica. ISBN 0-9645426-2-5.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Barringtonia asiatica** spectant. |

|  |  |
| --- | --- |
|  | Vide **"Barringtonia asiatica"** apud **Vicispecies**. |

|  |  |
| --- | --- |
|  | **Situs scientifici:** Tropicos • GRIN • ITIS • Plant List • NCBI • Biodiversity • Encyclopedia of Life • Plant Name Index • IUCN Red List • WoRMS: Marine Species • Plantes d'Afrique • Flora of China • INPN France • USDA Plants Database |